google/wiki40b huggingface dataset:
Αργοσαρωνικός

Ο Αργοσαρωνικός είναι η γεωγραφική περιοχή που περιλαμβάνει τον Σαρωνικό κόλπο, τον Αργολικό κόλπο και την νότια Αργολική ακτή. 
Στο μεγαλύτερο μέρος της, η περιοχή του Αργοσαρωνικού ανήκε διοικητικά στον Νόμο Αττικής μέχρι το 1964 όπου εντάχθηκε στον νεοιδρυθέντα Νομό Πειραιά μέχρι την κατάργηση του το 1972 ενώ στην συνεχεία επανεντάχθηκε στον Νόμο Αττικής μέχρι την κατάργηση των νομών το 2010. Με την εφαρμογή του μεταρρυθμιστικού Σχεδίου Καλλικράτης (2011) αποτελεί την Περιφερειακή Ενότητα Νήσων της Περιφέρειας Αττικής.
Περιλαμβάνει τα νησιά Αίγινα, Σαλαμίνα, Σπέτσες, Ύδρα, Πόρο, Αγκίστρι, Δοκό και πολλά άλλα μικρότερα νησιά και βραχονησίδες. Η περιοχή του Αργοσαρωνικού συγκεντρώνει τα περισσότερα σκάφη και ιστιοφόρα στον ελλαδικό χώρο, κατά τους καλοκαιρινούς μήνες.
Πανελλήνιο πρωτάθλημα ανώμαλου δρόμου ανδρών 1954

Το Πανελλήνιο πρωτάθλημα ανώμαλου δρόμου ανδρών 1954 διεξήχθη στις 7 Μαρτίου στη Ριζούπολη υπό την αιγίδα του ΣΕΓΑΣ μαζί με το εφηβικό πρωτάθλημα. Το ανδρικό πρωτάθλημα διεξήχθη σε διαδρομή μήκους 10 χλμ και το εφηβικό σε διαδρομή 5 χλμ, με αφετηρία και τερματισμό το Στάδιο του Απόλλωνα. Θριαμβευτής των αγώνων σε άνδρες και εφήβους αναδείχθηκε ο Παναθηναϊκός, οι αθλητές του οποίου κατέκτησαν την πρωτιά σε ατομικούς και ομαδικούς αγώνες. Πλήρεις ομάδες κατέβασαν επίσης, ο Πανιώνιος, η ΑΕΚ, ο Πειραϊκός Σύνδεσμος, ο Εθνικός Γ.Σ. και η Παναχαϊκή.
Ίσωμα Αχαΐας

Γεωγραφία - Τοποθεσία

Το χωριό είναι χτισμένο σε μια πεδινή επίπεδη περιοχή, στο βορειοδυτικό τμήμα του δήμου, καθώς και ανάμεσα στην ΒΙ.ΠΕ. Πατρών και την Εθνική Οδό Πατρών-Τριπόλεως ("111"), σε υψόμετρο περίπου 110 μέτρων. Βόρεια του Ισώματος περνάει ο ποταμός Πείρος και νότια ο μεγαλύτερος παραπόταμος του, ο Παραπείρος (Τυθεύς/Τευθέας), ενώ δίπλα από τον οικισμό περνά ένας μικρός παραπόταμος του Πείρου, το λεγόμενο σε τοπική κλίμακα "Λαγκάδι".
Εγγύς του βρίσκονται τα χωριά Αγριλιά, Βασιλικό, Πρέβεδος, Φαρές (Φαραί) και Χαϊκάλι. Απέχει οδικώς περίπου 20 χλμ από το κέντρο της Πάτρας και 9 χλμ περίπου από την Χαλανδρίτσα, έδρα του Δήμου Ερυμάνθου.

Οικονομία

Οι μόνιμοι κάτοικοι του χωριού ως επί το πλείστον απασχολούνται με την κτηνοτροφία και την γεωργία (κυρίως με την καλλιέργεια αμπελώνων και ελαιώνων), καθώς και σε μικρότερο βαθμό με την μελισσοκομία.

Αξιοθέατα

Στο Ίσωμα αξίζει να δει και να θαυμάσει κανείς την πλατεία του χωριού με τον πανύψηλο πλάτανο, τα παραδοσιακά πέτρινα σπίτια και πηγάδια, την εκκλησία του Αγίου Δημητρίου στο κέντρο του χωριού, το αρχαίο ρωμαϊκό νεκροταφείο στη θέση Κάμπος και το παρόχθιο πλατανόδασος του Πείρου. Επίσης, ένα χιλιόμετρο περίπου πριν την βόρεια είσοδο του οικισμού και κατά μήκος του δρόμου μέχρι αυτήν υπάρχουν φυτεμένα πανύψηλα ευκάλυπτα συνθέτοντας ένα πανέμορφο τοπίο και περιοχή που αποτελεί κατάλληλο μέρος για περίπατο και βόλτα.
Καραβάς

Τοποθεσία

Ο Καραβάς βρίσκεται 12 χιλιόμετρα δυτικά της Κερύνειας. Στα δυτικά συνορεύει με τον Δήμο Λαπήθου, στα νότια με τον Παλαιόσοφο, τις Μότιδες και τη Φτέρυχα, στα νοτιοανατολικά με την Κάρμι και στα ανατολικά με την Ελιά, το Τριμίθθι και τον Άγιο Γεώργιο Κερύνειας. Το βόρειο τμήμα της διοικητικής του έκτασης είναι παραθαλάσσιο.

Ιστορία

Τον 7ο αιώνα η αρχαία Λάπηθος έφτασε σε παρακμή λόγω των αραβικών επιδρομών και σεισμών. Οι κάτοικοι αναγκάστηκαν να μετακινηθούν από τα παράλια στα ψηλότερα βουνά. Ένας από τους οικισμούς που δημιούργησαν ήταν ο Καραβάς.
Στις 7 Ιουνίου 1884, επί Αγγλοκρατίας, ο Καραβάς ανακηρύχθηκε σε δήμο. Κατά την τουρκική εισβολή του 1974, ο τουρκικός στρατός κατέλαβε τον Καραβά.

Αθλητικά σωματεία και αθλητικές εγκαταστάσεις

Το σημαντικότερο αθλητικό σωματεία που έδρευε στον Δήμο Κερύνειας ήταν η Αθλητική Ένωση Καραβά (ΑΕΚ Καραβά). Μετά την τουρκική εισβολή του 1974, το σωματείο επαναδραστηριοποιήθηκε στη Λευκωσία. Αρχικά συνεργάστηκε με την ΠΑΕΚ Κερύνειας, η οποία πριν την τουρκική εισβολή έδρευε στον Δήμο Κερύνειας. Η ομάδα αγωνιζόταν ως ΠΑΕΚ/ΑΕΚ. Το 1977 τα δύο σωματεία συνενώθηκαν δημιουργώντας την Ποδοσφαιρική Αθλητική Ένωση Επαρχίας Κερύνειας (ΠΑΕΕΚ), εκπροσωπώντας πλέον ολόκληρη την επαρχία Κερύνειας. Η ΑΕΚ Καραβά επαναδραστηριοποιήθηκε το 1999 στη Λεμεσό ως ΑΕΚ Καραβά-Λάμπουσα λειτουργώντας ομάδα πετοσφαίρισης.
Κώστας Στεργιόπουλος

Βιογραφία

Γεννήθηκε το 1926 στην Αθήνα, πήγε στο σχολείο στην Άνδρο, τη Θεσσαλονίκη και την Αθήνα όπου και σπούδασε στο τμήμα Φιλολογίας του Πανεπιστημίου Αθηνών. Εκπόνησε διδακτορική διατριβή στο Πανεπιστήμιο Θεσσαλονίκης. Εργάστηκε ως καθηγητής στη μέση εκπαίδευση (δημόσια και ιδιωτική) , καθώς και στη Σχολή Κινηματογράφου και Θεάτρου του Λ.Σταυράκου. Από το 1966 είχε τη θέση του λέκτορα στο Πανεπιστήμιο Αθηνών (έδρα Νεοελληνικής Λογοτεχνίας) μέχρι το 1969, όταν το δικτατορικό καθεστώς των συνταγματαρχών κατάργησε το θεσμό των λεκτόρων, οπότε πήρε τη θέση Βοηθού στο Σπουδαστήριο Βυζαντινής και Νεοελληνικής Φιλολογίας μέχρι το 1972 όταν παύθηκε από τη χούντα. Το 1974 πήρε τη θέση του καθηγητή Νεοελληνικής Φιλολογίας στο Πανεπιστήμιο Ιωαννίνων, θέση από την οποία παραιτήθηκε το 1984, με εθελουσία έξοδο. Λίγο αργότερα, το 1986, έγινε ομότιμος καθηγητής Νεοελληνικής Φιλολογίας στο ίδιο πανεπιστήμιο.

Συγγραφή

Ο Κώστας Στεργιόπουλος άρχισε να δημοσιεύει άρθρα σε περιοδικά το 1943 στη Νέα Εστία, όπου πρωτοδημοσίευσε πολλά από τα ποιήματα της συλλογής του «Χινοπωρινά». Ως κριτικός έγραψε στο περιοδικό Ξεκίνημα μεταξύ 1946 και 1947 και στο Εποχές μεταξύ 1963 και 1967, καθώς και στην εφημερίδα Νίκη μεταξύ 1962 και 1963.  Υπήρξε μελετητής μεταξύ άλλων του Καρυωτάκη, του Άγρα και εκδότης των κριτικών κειμένων του τελευταίου. (Ο Τέλλος Άγρας και το πνεύμα της παρακμής).  Ήταν άριστος γνώστης της μετρικής της νεότερης ποίησης μας.
618 Ελφρείδη

Φυσικά χαρακτηριστικά

Η μέση διάμετρος της Ελφρείδης εκτιμάται σε 120,3 ± 5 χιλιόμετρα. O φασματικός τύπος της είναι C (ανθρακούχος), ενώ το άλβεδό της είναι 0,0606.
Τουρκικό Κουρδιστάν

Το Τουρκικό Κουρδιστάν (ή Βόρειο Κουρδιστάν, κουρδικά: Kurdistana Tirkiyê, Bakurê Kurdistanê) είναι το συμβατικό όνομα για τις νοτιοανατολικές περιφέρειες της Τουρκίας, οι οποίες κατοικούνται από Κούρδους. Σε αρκετές περιοχές του βορείου Κουρδιστάν ζούσαν και Αρμένιοι πριν την Αρμενική Γενοκτονία (1915-1923). Η πρωτεύουσα της περιοχής είναι το Ντιγιαρμπακίρ (Αμέντ στα κουρδικά). 
Γεωγραφικά, το Τουρκικό Κουρδιστάν είναι μια μεγάλη ορεινή περιοχή και έχει ηπειρωτικό κλίμα. Το μεγαλύτερο μέρος του τουρκικού Κουρδιστάν υπάγεται στα αρμενικά υψίπεδα. 
Από πολιτική άποψη, το έδαφος του Τουρκικού Κουρδιστάν είναι το σκηνικό μιας μακροχρόνιας κουρδοτουρκικής σύγκρουσης ποικίλης έντασης, όπου το Κουρδικό Εργατικό Κόμμα διεξάγει ανταρτοπόλεμο εναντίον των τουρκικών δυνάμεων με την υποστήριξη των Κούρδων στο Ιράκ και τη Συρία. Λόγω αυτής της σύγκρουσης πολλοί Κούρδοι αναγκάστηκαν να μεταναστεύσουν στην Ευρώπη.
2567 Έλβα

Φυσικά χαρακτηριστικά

Ο φασματικός τύπος της `Ελβας είναι Xc. Η `Ελβα περιστρέφεται γύρω από τον εαυτό της μία φορά κάθε 9 ώρες 46 λεπτά και 43 δευτερόλεπτα (Owings 2012).
Τσεχικές εκλογές Γερουσίας 2018

Οι εκλογές για την ανάδειξη των μελών της Γερουσίας που διεξήχθησαν στην Τσεχική Δημοκρατία έγιναν σε δύο γύρους. Ο πρώτος διενεργήθηκε στις 5 και 6 Οκτωβρίου 2018 (μαζί με τις δημοτικές εκλογές), με το δεύτερο γύρο στις 12 και 13 Οκτωβρίου.  Το συντηρητικό Δημοκρατικό Κόμμα Πολιτών (ODS) κέρδισε τις εκλογές με 10 έδρες. Τα κυβερνώντα κόμματα ANO 2011 και το Τσεχικό Σοσιαλδημοκρατικό Κόμμα υπέστησαν μεγάλη ήττα, κερδίζοντας μόνο 1 έδρα το καθένα. Το Κομμουνιστικό Κόμμα έχασε την τελευταία του έδρα στη Γερουσία, όταν ο Βάτσλαφ Χομόλκα απέτυχε να επανεκλεγεί, πράγμα που σημαίνει ότι το κόμμα έμεινε χωρίς αντιπροσώπευση στη Γερουσία για πρώτη φορά στην ιστορία της Τσεχικής Δημοκρατίας. Οι εκλογές θεωρήθηκαν η πρώτη σημαντική νίκη για την αντιπολίτευση στην κυβέρνηση του Αντρέι Μπάμπις . Σχολιαστές, συμπεριλαμβανομένου του Γιόσεφ Κοπέτσκι, σημείωσαν επίσης ότι το ODS επιβεβαίωσε τη θέση τους ως το κύριο κόμμα της αντιπολίτευσης, μπροστά από το Τσεχικό Πειρατικό Κόμμα.

Εκλογικό σύστημα

Το ένα τρίτο της 81μελούς Γερουσίας εκλέγεται κάθε δύο χρόνια, με τους γερουσιαστές να υπηρετούν εξαετή θητεία. Τα μέλη εκλέγονται σε ενιαίες εκλογικές περιφέρειες, χρησιμοποιώντας το σύστημα της εκλογής σε 2 γύρους.
Μιχάλης Μπακάκης

Σε συλλογικό επίπεδο

Ξεκίνησε από τις ακαδημίες του Παναιτωλικού το 2007 και έναν χρόνο αργότερα προωθήθηκε στην ανδρική ομάδα του συλλόγου. Την περίοδο 2011-12 παραχωρήθηκε στα Χανιά, ενώ την επόμενη επέστρεψε στην ομάδα του Αγρινίου και καθιερώθηκε ως βασικός, μετρώντας τα επόμενα δύο χρόνια 66 συμμετοχές στο πρωτάθλημα. 
Την άνοιξη του 2014 ανακοινώθηκε πως η ομάδα του και ο ίδιος ήρθαν σε συμφωνία με την ΑΕΚ, με την οποία υπέγραψε τετραετές συμβόλαιο συνεργασίας.

Στις εθνικές ομάδες

Το Νοέμβριο του 2014 κλήθηκε για πρώτη φορά στην εθνική Ελλάδας και στις 18 του ίδιου μήνα πραγματοποίησε το ντεμπούτο του στον εντός έδρας φιλικό αγώνα εναντίον της Σερβίας.
Revolution Radio

Το Revolution Radio, είναι το δωδέκατο άλμπουμ του πανκ ροκ συγκροτήματος Green Day. Κυκλοφόρησε στις 7 Οκτωβρίου του 2016 Είναι το πρώτο άλμπουμ του συγκροτήματος από το 2009 στο οποίο συμμετέχουν μόνο τα 3 αρχικά μέλη του. (Ο Jason White έγινε μέλος της μπάντας το 2012 αλλά αργότερα επέστρεψε στην θέση του touring member χωρίς να έχει συμβάλει στην ηχογράφηση τραγουδιών) Το άλμπουμ πούλησε 95.000 κομμάτια την πρώτη εβδομάδα και έκανε το ντεμπούτο του στις Ηνωμένες Πολιτείες Αμερικής κατακτώντας την πρώτη θέση στο Billboard 200. Το Revolution Radio "σκόραρε" στην πρώτη θέση και σε άλλες χώρες όπως η Ηνωμένο Βασίλειο, Ιρλανδία, Ιταλία, Καναδάς, Νέα Ζηλανδία.
Ιερά Πύλη

Η Ιερά Πύλη ήταν η αφετηρία της Αρχαίας Ιεράς Οδού, θεωρείται ότι κατασκευάστηκε στα χρόνια του Θεμιστοκλή και ανακαινίστηκε τον καιρό του Κόνωνα. Βρισκόταν 60 μέτρα νότια του Διπύλου, της κύριας εισόδου των Αθηνών, στα όρια του αρχαιολογικού χώρου του Κεραμεικού.
Από αυτό το σημείο ξεκινούσε η μεγάλη πομπή που μετέφερε τα ιερά της Δήμητρας στο ιερό της Ελευσίνας μέσω της Αρχαίας Ιεράς Οδού και προφανώς η ονομασία της προέκυψε από τον συσχετισμό αυτό. Πλήθος πιστών συγκεντρώνονταν στον χώρο ανάμεσα στο Δίπυλο και την Ιερά Πύλη, στο Πομπείο, με επικεφαλής το άγαλμα του θεού Ίακχου, ιερό του οποίου αναφέρει ο Παυσανίας    στα ανατολικά της Ιερής Πύλης. Περνώντας τις πύλες, συγκεντρώνονταν έξω από τα τείχη, στον χώρο όπου βρίσκεται σήμερα η συμβολή της οδού Πειραιώς με την Ιερά Οδό και συνέχιζαν την πορεία προς την Ελευσίνα. 
Η Ιερά Πύλη δεν αναφέρεται καθόλου από τον Παυσανία κατά την περιήγησή του, καθώς ως σημείο εκκίνησής του αναφέρει το Δίπυλον. Προφανώς ο λόγος είναι ότι  οι υπόλοιπες πύλες, πέραν του Διπύλου που είχε διατηρηθεί, είχαν καταργηθεί ή αντικατασταθεί από τον αυτοκράτορα Αδριανό γύρω στο 125 μ.Χ., όταν και κατασκεύασε νέο πιο εκτεταμένο τείχος.
Υπεροξειδιόσωμα

Τα Υπεροξειδιοσώματα ή Υπεροξεισώματα  είναι μικρά κυστίδια στο εσωτερικό των κυττάρων που αποτελούνται από μεμβράνη και επιτελούν εξειδικευμένες λειτουργίες με την βοήθεια διαφόρων ενζύμων που βρίσκονται στο εσωτερικό τους. Ταυτοποιήθηκαν για πρώτη φορά το 1967 από Βέλγο κυτταρολόγο. Ένα κύτταρο περιέχει περίπου 400 υπεροξειδιοσώματα με τον αριθμό να διαφέρει σημαντικά ανάλογα με το είδος του κυττάρου.

Λειτουργία

Τα υπεροξειδιοσώματα συμμετέχουν στην αποδόμηση των λιπιδίων μέσω οξείδωσης. Οι αντιδράσεις της οξείδωσης καταλύονται από ειδικά ένζυμα. Κατά την διάρκεια της οξείδωσης παράγεται μια επικίνδυνη τοξική ουσία, το υπεροξείδιο του υδρογόνου(H₂O₂) που μπορεί να προκαλέσει πολλές και σοβαρές βλάβες στο κύτταρο. Τα υπεροξειδιοσώματα αδρανοποιούν αυτήν την ένωση με την βοήθεια ενζύμου (καταλάση) που την μετατρέπει σε νερό(H₂O).
Προς το παρόν οι γνώσεις μας για την λειτουργία των υπεροξειδιοσωμάτων είναι περιορισμένες, ενώ ο τρόπος μεταφοράς των διάφορων μορίων (πρωτεΐνες, λιπίδια) δεν έχει διαλευκανθεί πλήρως.
Σερβικές βουλευτικές εκλογές 1875

Οι βουλευτικές εκλογές του 1875 διεξήχθησαν στην Ηγεμονία της Σερβίας και ήταν πρόωρες εκλογές. Μετά από πολλές κοινοβουλευτικές κρίσεις κι αλλεπάλληλες αλλαγές κυβερνήσεων ο πρίγκιπας Μίλαν Ομπρένοβιτς διέλυσε, για πρώτη φορά στην κοινοβουλευτική ιστορία της Σερβίας, την εθνοσυνέλευση και κήρυξε πρόωρες εκλογές.
Οι εκλογές έγιναν με το σύνταγμα του 1869 . Νικητής των εκλογών ήταν το Φιλελεύθερο κόμμα του Γιόβαν Ρίστιτς.
 Αυτό το λήμμα σχετικά με τη Σερβία χρειάζεται επέκταση. Βοηθήστε τη Βικιπαίδεια επεκτείνοντάς το!
Γιάννης Κοκκώδης

Ολυμπιακοί Αγώνες 2004

Στους Ολυμπιακούς Αγώνες της Αθήναςήταν ένας από τους 3 Έλληνες που, μετά από 108 χρόνια, προκρίθηκαν σε τελικό κολύμβησης σε Ολυμπιακούς Αγώνες. Στα 200μ. ήταν 12ος στον ημιτελικό και αποκλείστηκε, ενώ στον τελικό των 400μ. μικτής ατομικής ήταν 6ος.
Ο Έλληνας πρωταθλητής προκρίθηκε στον τελικό των 400μ., Μικτής Ατομικής με πανελλήνιο ρεκόρ, στο Ολυμπιακό Κολυμβητήριο του ΟΑΚΑ. Αγωνίστηκε στην τρίτη σειρά των 400μ μικτή ατομική και με επίδοση 4:16.56, που αποτελεί πανελλήνιο ρεκόρ κατέκτησε την 3η θέση και στον τελικό ήταν 6ος μετά από πολύ καλή εμφάνιση και επίδοση 4:18.60.

Μεταολυμπιακές επιτυχίες

Στις 5 Φεβρουαρίου 2006 βελτίωσε το δικό του ρεκόρ στους χειμερινούς Αγώνες στην Αθήνα, με  το πανελλήνιο ρεκόρ  στα 200μ. μικτή ατομική.
Ο αθλητής  σημείωσε χρόνο 2:01.18 στον τελικό του αγωνίσματος, βελτιώνοντας το 2:01.57 που κατείχε ο ίδιος από τις 14 Αυγούστου 2004 και τους Ολυμπιακούς Αγώνες της Αθήνας. 
Παράλληλα, έπιασε το όριο συμμετοχής για το Ευρωπαϊκό Πρωτάθλημα που έγινε το καλοκαίρι του 2006 στη Βουδαπέστη, τερματίζοντας στην 5η θέση στον τελικό των 200 μ. μεικτής, με χρόνο 2.02.22.
Το Δεκέμβριο του 2006 βρέθηκε πολύ κοντά στο χάλκινο μετάλλιο στα 200μ. μικτή ατομική του Ευρωπαϊκού Πρωταθλήματος 25άρας πισίνας, στο Ελσίνκι, πετυχαίνοντας όμως πανελλήνια επίδοση και μένοντας 4ος. Έχασε το μετάλλιο μόλις για τέσσερα εκατοστά του δευτερολέπτου και με 1:57.16 συνέτριψε την προηγούμενη καλύτερη επίδοση όλων των εποχών στην Ελλάδα που κατείχε ο ίδιος από τις 5 Απριλίου με 1:58.06.
Στο χειμερινό πρωτάθλημα του 2008 ο Κοκκώδης πέτυχε να προκριθεί στο Ευρωπαϊκό Πρωτάθλημα εκείνης της χρονιάς, με επίδοση 2.02.55.Το Φεβρουάριο του 2008 κατέκτησε χάλκινο μετάλλιο στα 200μ. μικτής ατομικήςτην τρίτη και τελευταία μέρα του ανοικτού πρωταθλήματος στην Καταλονία.
Τον Ιούνιο του 2008 ο Κοκκώδης κατέκτησε ένα ασημένιο μετάλλιο στη διάρκεια του διεθνούς μίτινγκ κολύμβησης του Ζάγκρεμπ, στα 200 μ. μεικτής με χρόνο 2.03.07.
Κασκ ε μπαντεμτζάν

Το Κασκ ε μπαντεμτζάν (περσικά: کشک بادمجان) είναι Ιρανικό, Αζερικό και Τουρκικό πιάτο που κυριολεκτικά μεταφράζεται ως «κασκ και μελιτζάνα». Μπορεί να θεωρηθεί είτε ως ορεκτικό ή κύριο πιάτο.
Η ορθογραφία του ονόματος του πιάτου ποικίλει, με παραλλαγές όπως τις κάσκε μπαντεμτζάν, κάσκε μπαντεμτζούν, κασκ ε μπανταμτζάν και κασκ μπαντεμτζάν. 
Υπάρχουν διάφορες συνταγές για αυτό το πιάτο, που περιλαμβάνουν καραμελωμένα κρεμμύδια, ψητά καρύδια, βότανα και μπαχαρικά.
Ρούπερτ Σέλντρεϊκ

Βίος

Μεγάλωσε στο Νιούαρκ, του Νοτινγχαμσάιρ, του Ηνωμένου Βασίλειου. Σπούδασε βιοχημεία στο πανεπιστήμιο του Κέιμπριτζ. Αργότερα δίδαξε βιολογία στο ίδιο πανεπιστήμιο στο Κολλέγιο Κλερ, στο οποίο μελέτησε επίσης φυσικές επιστήμες ως προπτυχιακός και διδακτορικός φοιτητής. Διετέλεσε ερευνητής τής Βασιλικής Εταιρείας. Στη συνέχεια ταξίδεψε στο Υντεραμπάντ τής Ινδίας όπου ασχολήθηκε με τη φυσιολογία τής σοδειάς. Όντας στην Ινδία έζησε σε ένα χριστιανικό άσραμ. Η σύζυγός του Τζιλ Περτς (Jill Purce) είναι αρκετά γνωστή μουσικοθεραπεύτρια.
Τον Σεπτέμβριο του 2005, Ο Σέλντρεϊκ προτάθηκε για την υποτροφία Perrott-Warwick Scholarship για την ψυχική έρευνα και παραψυχολογία από το Κολλέγιο Τρίνιτυ του Κέιμπριτζ.
Συμπερασματικό σύστημα

Ένα συμπερασματικό σύστημα (deductive system), λεγόμενο και ο συμπερασματικός μηχανισμός (deductive aparatus) ενός τυπικού συστήματος, αποτελείται από τα αξιώματα (ή σχήματα αξιωμάτων) και συμπερασματικούς κανόνες που μπορούν να χρησιμοποιηθούν για να παράγουν τα θεωρήματα του συστήματος.
Ένα τέτοιο συμπερασματικό σύστημα έχει σκοπό να διατηρήσει τις συμπερασματικές ιδιότητες των προτάσεων που εκφράζονται στο σύστημα. Συνήθως η ιδιότητα που μας ενδιαφέρει είναι η αλήθεια σε αντίθεση με το ψεύδος. Εναλλακτικά, μπορούν επίσης να διατηρούνται τροπικότητες όπως η αιτιολόγηση ή η πεποίθηση.
Για να διατηρήσει την συμπαρασματική του ακεραιότητα, ένας συμπερασματικός μηχανισμός πρέπει να ορίζεται χωρίς αναφορά σε οποιαδήποτε αποσκοπούμενη ερμηνεία της γλώσσας. Ο στόχος είναι να εξασφαλίσει ότι κάθε γραμμή της παραγωγής είναι απλά συντακτική συνέπεια των γραμμών που προηγούνται. Δεν θα πρέπει να υπάρχει οποιοδήποτε αντικείμενο οποιασδήποτε ερμηνείας της γλώσσας που να εμπλέκεται με την συμπερασματική φύση του συστήματος.
Χερούσκοι

Οι Χερούσκοι ήταν μία γερμανική φυλή που κατοίκησε τμήματα των πεδιάδων και των δασών της βορειοδυτικής Γερμανίας, πιθανόν στην περιοχή κοντά στο σημερινό Αννόβερο, κστά τη διάρκεια του 1ου αιώνα π.Χ. και του 1ου αιώνα. Εθνικά, ο Πλίνιος ο Πρεσβύτερος τους ομαδοποιεί με τους γείτονές τους, τους Σουηβούς και τους Χάττες, καθώς και με τους Ερμίονες και άλλες γερμανικές φυλές που λέγεται ότι προέρχονται από έναν κοινό πρόγονο.
Το 16 υπέστησαν ήττα από τους Ρωμαίους, 7 χρόνια μετά τη μάχη του Τευτοβούργιου Δρυμού.
Γιόσιπ Μίσιτς (ποδοσφαιριστής, 1994)

Σταδιοδρομία σε συλλόγους

Ο Μίσιτς αναδείχθηκε από την ακαδημία νέων της Όσιγιεκ και έκανε το επαγγελματικό ντεμπούτο του σε έναν προκριματικό αγώνα του Γιουρόπα Λιγκ εναντίον της Σάντα Κολόμα, με νίκη 3-1. Λίγο αργότερα, έκανε το ντεμπούτο του στην Πρβα Λίγκα, μπαίνοντας ως αλλαγή στο 14ο λεπτό της νίκης με 3-0 εναντίον της Ίντερ Ζάπρεσιτς, σημειώνοντας το πρώτο του γκολ στον ίδιο αγώνα στο 82ο λεπτό. 
Το Δεκέμβριο του 2014, παρά τις φήμες που τον συνέδεαν με τη Ντιναμό Ζάγκρεμπ, υπέγραψε συμβόλαιο 4,5 ετών με τη Ριέκα. Μετά από τρία επιτυχημένα χρόνια με τη Ριέκα, τον Ιανουάριο του 2018 μετακινήθηκε στη Σπόρτινγκ Λισαβόνας με συμβόλαιο 5,5 ετών, με κόστος μεταγραφής 3 εκ. ευρώ.  
Στις 15 Μαΐου 2018, ο Μίσιτς και αρκετοί συμπαίκτες του, συμπεριλαμβανομένων των προπονητών, τραυματίστηκαν μετά από επίθεση περίπου 50 υποστηρικτών της Σπόρτινγκ στο προπονητικό κέντρο του συλλόγου, αφού η ομάδα τερμάτισε τρίτη στην Πριμέιρα Λίγα και έχασε την πρόκριση στο Τσάμπιονς Λιγκ.  Παρά την επίθεση, ο ίδιος και η υπόλοιπη ομάδα συμφώνησαν να παίξουν στον τελικό του Κυπέλλου Πορτογαλίας που ήταν προγραμματισμένος για το επόμενο Σαββατοκύριακο, όπου τελικά ηττήθηκαν από την Άβες. 
Στις 17 Ιανουαρίου 2019, ο ΠΑΟΚ ανακοίνωσε την υπογραφή του Μίσιτς από τη Σπόρτινγκ Λισαβόνας μέχρι τον Ιούνιο του 2020, με δυνατότητα μόνιμης αγοράς του.

Διεθνής σταδιοδρομία

Έχει υπάρξει διεθνής με τις «μικρές» Εθνικές ομάδες της Κροατίας (U18, U19 και U21). 
Στις 11 Ιανουαρίου 2017, έκανε το ντεμπούτο του με την Εθνική Κροατίας σε ένα φιλικό αγώνα εναντίον της Χιλής.
Φωνάζει ο κλέφτης (ταινία)

Πλοκή

Ένας υπερβολικά έντιμος άνθρωπος, ο Τιμολέων Λάμπρου (Ντίνος Ηλιόπουλος), που έχει χάσει πολλές φορές την δουλειά του εξαιτίας αυτής της εντιμότητας και που για να παίρνει θάρρος να λέει την αλήθεια, γιατί κατά βάση είναι πολύ δειλός, αναγκάζεται να πίνει, βρίσκει το πορτοφόλι ενός στρατηγού (Διονύσης Παπαγιαννόπουλος), προέδρου ενός μεγάλου δημόσιου οργανισμού, το οποίο είναι γεμάτο χαρτονομίσματα και ένα γράμμα από τις ΗΠΑ, και πηγαίνει στο σπίτι του για να του το επιστρέψει.
Η γυναίκα του στρατηγού, όμως, η Λία (Ρένα Βλαχοπούλου), καλύπτει τον αδελφό της (Ανδρέας Ντούζος), που έχει κάνει μεγάλες καταχρήσεις στον οργανισμό του συζύγου της και το γράμμα αποδεικνύει τα ψέμματα της και τις καταχρήσεις. Τελικά, η Λία αποκτά το γράμμα παρά την αντίδραση του έντιμου ανθρώπου, αλλά ο στρατηγός, λόγω ακριβώς αυτής της εντιμότητας, τον προσλαμβάνει στον οργανισμό,
Εκεί, αυτός ανακαλύπτει τις κομπίνες και τις καταχρήσεις και όταν πηγαίνει και τα λέει όλα στον στρατηγό, η γυναίκα του και ο αδελφός της προσπαθούν να τον βγάλουν τρελό, απατεώνα και...αριστερό και "εναντίον του συστήματος", κάτι που συνήθως κάνει το στρατηγό έξαλλο. Ο έντιμος άνθρωπος πηγαίνει στη φυλακή, αλλά η Λία αποφασίζει να δώσει τη λύση λέγοντας όλη την αλήθεια.

Σχόλια

Μια μεγάλη θεατρική επιτυχία του θιάσου Μαίρη Αρώνη-Ντίνος Ηλιόπουλος-Διονύσης Παπαγιαννόπουλος, γραμμένη από τον Δημήτρη Ψαθά, γίνεται ταινία από τον Γιάννη Δαλιανίδη, μόνο που την θέση της Μαίρης Αρώνη παίρνει η Ρένα Βλαχοπούλου. Την ταινία ο Δαλιανίδης τότε-και για πολλά χρόνια μετά-υπέγραφε με το όνομα του μοντέρ Ανδρέα Ανδρεαδάκη, λόγω του μεγάλου αριθμού ταινιών που είχε σκηνοθετήσει εκείνο το έτος. Δύο γραφικές παρουσίες της επιθεώρησης εμφανίζονται επίσης στην ταινία:η Νινή Τζάνετ και η Φίτσα Ντάβου.
Ευστάθιος Αλεβίζος

Βιογραφία

Ήταν από το Πυργάκι της Γορτυνίας. Αγωνίστηκε υπό τις διαταγές του Πλαπούτα.
Κονίσκα Αιτωλοακαρνανίας

Τοποθεσία

Το χωριό βρίσκεται σε κοντινή απόσταση από την τεχνητή λίμνη Ευήνου μέσω του τοπικού ορεινού οδικού δικτύου, σε περιοχή δυτικά της, όντας χτισμένο στις νοτιοδυτικές υπώρειες της κορυφής Άννινος του Παναιτωλικού όρους, σε υψόμετρο περίπου 835 έως 1.070 μέτρων, νότια-νοτιοδυτικά του ρου του Γιδομαντρίτη, και εγγύς του βρίσκονται, πέρα από το Θέρμο που αποτελεί το διοικητικό κέντρο της περιοχής, τα χωριά Άγιος Ιωάννης (Κόκκιανη), Πούλινος, Διπλάτανος, Σέλλος, Μελίγκοβα, Αμβρακία, Αμπέλια, Άγιος Θεόδωρος και Θεοτόκος. Απέχει από το Αγρίνιο 49,5 χλμ., από το Θέρμο 20 χλμ., από το Καρπενήσι 86 χλμ. μέσω Θέρμου ενώ η Ιερά Μονή Προυσού απέχει οδικώς μέσω Θέρμου 58,5 χλμ.

Διοικητική εξέλιξη

Αποτελεί ένα από τα χωριά της ιστορικής περιοχής του Απόκουρου. Η τότε «Κόνισκα» αναγνωρίστηκε ως οικισμός με το ΦΕΚ 19Α της 07/12/1835, όταν και υπήχθη στον τότε Δήμο Προσχίου. Με το ΦΕΚ 3Α της 08/01/1869 αποσπάστηκε από το Δήμο Προσχίου και προσαρτήθηκε στον τότε Δήμο Παρευηνίων ενώ ταυτόχρονα αποτέλεσε την έδρα του δήμου. Με το ΦΕΚ 261Α της 31/08/1912, και τον σχηματισμό των Κοινοτήτων, ορίστηκε ως έδρα της τότε Κοινότητας Κονίσκης. Στις 16/05/1928 αποσπάστηκε από την τότε Επαρχία Ναυπακτίας και εντάχθηκε στην τότε Επαρχία Τριχωνίδας. Στις 16/10/1940 η ονομασία του οικισμού διορθώθηκε σε«Κονίσκα». Την περίοδο 1997-2010, βάσει του «Σχεδίου Καποδίστριας», αποτελούσε έδρα του ομώνυμου πρώην Δημοτικού Διαμερίσματος του «καποδιστριακού» Δήμου Θέρμου.

Λοιπά στοιχεία

Γειτονιές του χωριού είναι: ο Ανικόλας, το Αλποχώρι, το Απάνω χωριό, το Κάτω χωριό και η Ρούγα.
Μαρία Άννα της Σαξονίας (1799-1832)

Βιογραφία

Ήταν η τρίτη κόρη του Μαξιμιλιανού διαδόχου της Σαξονίας και της Καρολίνας των Βουρβόνων-Ισπανίας, κόρης του Φερδινάνδου δούκα της Πάρμας.
1525 Σάβονλιννα

Φυσικά χαρακτηριστικά

Η μέση διάμετρος του Σάβονλιννα εκτιμάται σε 12,18 χιλιόμετρα. O φασματικός τύπος του είναι άγνωστος, ενώ το γεωμετρικό άλβεδό του είναι 0,1306. Είναι άγνωστο αν και με ποια περίοδο περιστρέφεται ο Σάβονλιννα γύρω από τον εαυτό του.
Νικόλαος Ρωκ - Μελάς

Βιογραφικά στοιχεία

Γεννήθηκε στην Αθήνα και ήταν γιος του Φωκίωνος Ρωκ, γλύπτη, και της Σοφίας Μελά, κόρης του Βασίλειου Μελά. Από την πλευρά του πατέρα του καταγόταν από παλιά αθηναϊκή οικογένεια γαλλικής καταγωγής ενώ από την πλευρά της μητέρας του από τις οικογένειες Μελά, Σούτσου και Μαυροκορδάτου.
Είχε διατελέσει πρόεδρος του συλλόγου «Οι Φίλοι του Μουσείου Μπενάκη», μέλος του Διεθνούς Συμβουλίου των Μουσείων, αντιπρόεδρος του Σωματείου των Αρχαιοπωλών και Εμπόρων έργων Τέχνης,  αντιπρόεδρος και μέλος του διοικητικού συμβουλίου της Ιστορικής και Εθνολογικής Εταιρείας καθώς και μέλος της διαχειριστικής επιτροπής του “Ιδρύματος Βασιλείου Γ. Μελά για την Προσχολική αγωγή” (1981 - 2007). Παράλληλα υπήρξε ευεργέτης πολλών ιδρυμάτων. Το αρχείο του πατέρα του το δώρισε στο Μορφωτικό Ίδρυμα Εθνικής Τράπεζας ενώ μέρος της συλλογής του είχε δωρίσει στο Μουσείο Μπενάκη και το Λαογραφικό Μουσείο Αίγινας.
Είχε κληρονομήσει την εξοχική κατοικία του Αλέξανδρου Μαυροκορδάτου στην Αίγινα, την οποία πούλησε το 1991.
Απεβίωσε το 2015 στην Αθήνα. Ήταν παντρεμένος με την Λένα Λεβίδη και είχαν αποκτήσει δύο κόρες.
Αργέαθοι

Οι Αργέαθοι ήταν αρχαία κώμη της Αρκαδίας, σήμερα η περιοχή διοικητικά ανήκει στην Αχαΐα.
Βρισκόταν στην Αρκαδική Αζανία, σημερινή Επαρχία Καλαβρύτων, κοντά στο δάσος του Σόρωνα το οποίο δεν υπάρχη σήμερα αλλά την εποχή που πέρασε από εκεί ο Παυσανίας ήταν γεμάτο άγρια θηρία όπως αναφέρει. Βρισκόταν κοντά στις κώμες Νάσσοι και Λυκούντες. Ανήκε στο κράτος του Κλείτωρα
Η θέση της αρχαίας κώμης δεν έχει βρεθεί αλλά με τις πληροφορίες που δίνει ο Παυσανίας βρισκόταν στην περιοχή των πρώην Δήμων Παΐων και Αροανίας.